আহত মুন্নু অ্যাটেয়ারের উপব্যবস্থাপক রুবেল মিয়া জানান, কয়েক দিন আগে বানিয়াজুরী ইউনিয়ন যুবলীগের সহসভাপতি বিপ্লব হোসেন তাঁর তিনজন লোককে মুন্নু অ্যাটেয়ারে চাকরি দেওয়ার জন্য সুপারিশ করেন। কর্তৃপক্ষের অনুমতি ছাড়া লোক নেওয়ার কোনো বিধান নেই বলে তাঁকে জানানো হয়। এতে তিনি ক্ষিপ্ত হয়ে মুঠোফোনে নিয়মিত হুমকি দিতে থাকেন। গতকাল সন্ধ্যার পর বিপ্লব হোসেনের নেতৃত্বে মিনহাজ ও জারিফসহ পাঁচ-ছয়জন মুন্নু অ্যাটেয়ারের সামনে হট্টগোল করতে থাকেন। এ সময় বাইরে এলে তাঁকে জোর করে মহাসড়কের ওপারে নিয়ে যায়। এরপর তারা সবাই মিলে কিলঘুষি এবং লাঠিসোঁটা দিয়ে মারধর করে।